./data/phi1318/phi001/phi1318.phi001.perseus-lat1.xml
Iniungo autem et pro rei magnitudine rogo, ut ex copia studiosorum, quae ad te ex admiratione ingenii tui convenit, circumspicias praeceptores, quos sollicitare possimus, sub ea tamen condicione ne cui fidem meam obstringam  Omnia enim libera parentibus servo: illi iudicent illi eligant, ego mihi curam tantum et impendium vindico